**Алишева Гулжамал Аскеровна**

**«Аль- Фараби атындағы мектебі» ЖСШ-нің**

**география пәнінің мұғалімі**

**География пәнін оқытуда тиімді әдіс-тәсілдер үдерісінің пайдасы**

Сан ғасырлық тарихы бар еліміздің білім беру үдерісінде жаңа ғасыр бастамасы ретінде жаңашылдыққа қадам бастық. Қазақстандағы оқу жүйесіндегі басты жаңалық - мұғалімдердің жаңаша форматта білімін жетілдіруі болып отыр. Бұл-өркениет үрдісі. Ал қазіргі өркениетке ілесетін адам өмір бойы білімге ұмтылуы тиіс. Мұғалімдік тәжірибемдегі ендігі мақсат – оқу мен оқыту процесінде түрлі кедергілерді жеңе отырып, осы алған білімімді саралап, зерделеп, одан әрі толықтырып, нәтижелі білім беруге бағытталған әдіс-тәсілдерді тиімді пайдалану жолдарын іздестіру. Ал осы әдіс-тәсілдерді сабақ үдерісінде тиімді пайдалану үшін сабақ мақсаты нақты әрі қолжетімді болуы керек.

Әлем жылдам өзгеруде. Заман талабына сай болашаққа қадам басатын өскелең ұрпақтың сапалы білім нәрімен сусындауы басты міндет. Соған байланысты ұстаздар қауымы қандай да болмасын жаңалыққа ерекше көңіл бөле жүретініміз айқын. Білім саласында жаңа технологияларды сабақта қолданудың тиімділігін қашан да басты жолға қоярымыз анық. Бүгінгі таңда білім беру үрдісінде көптеген жаңашыл үдерістер қолданылады. Сондай үдерістің бірі «Оқу мен жазу арқылы сын тұрғысынан ойлауды дамыту» технологиясын басшылыққа ала отырып, әр мұғалімнің алдындағы мақсаты, ең басты міндеті-рухани жан дүниесі бай, жан-жақты дамыған дарынды тұлға қалыптастыру және өз пәнінен білім беріп қана қоймай, әрбір баланың мүмкіндігін ашу, оны шығармашылық тұлғаға жетелеу қасиеттері. Сондай-ақ, біз бүгінгі таңда өскелең ұрпаққа білім беруде «Білім берудегі Кембридж тәсілдерінің теориялық негіздері» осы жоғарыда айтылған ұстанымды ұстаймыз. Яғни, әрбір бала өзі ізденуші, бір-біріне үйретуші, өзіндік пікірі бар тұлға, ал мұғалім оларға бағыт беруші, нұсқаушы болып табылады. Бұл тәсілдің басқа технологиялардан ерекшелігі жеті модуль арқылы жүзеге асырылады. Әйгілі зерттеуші Л.С.Выготскийдің «Дәстүрлі оқыту - бала дамуына тек қондырғы болып,дамуға стихиялы әсер етсе, яғни, «дамудың соңында жүрсе», жаңаша оқыту - «дамытуды өзімен бірге ала жүреді» - деген болатын. Мұнда тек дәстүрлі оқытумен шектеліп қалмай, мұғалім қашанда ізденісте болып, өзіне және шәкірттеріне тиімді жақтарын қарастырып отыруы тиіс болады. Осы жерде А.Сухомлинский айтқандай: «Сабақ-оқытушының педагогикалық мәдениетінің айнасы», осы жеті модульдің ішінде өзімнің пәніме тиімдісі, жарыққа шығарары, баланың қызығушылығын оятары, білімін жетілдірері және олардың тұлғалық қасиеттерін қалыптастыруда қайсы екен деп көп

ойлағаным рас. Саралай келе әр сабақта бірнеше модульді бірден қолдануға болатынын анықтадым. Жалпы география пәнін оқушыларға оқытып үйретуде мұғалім үнемі өзінің теориялық ой - өрісін кеңейтіп отыруға, өз білімін көтеруге жұмыстар жасауы және оқытудың жаңа технологияларын меңгеруі қажет. Мектеп оқушыларының өзіндік, танымдық белсенділігі мен ізденімпаздығын қалыптастыру мәселесін алып қарайтын болсақ, онда белгілі ғалым Сократтың оқыту үрдісіне ойға түседі. Оқушылардың білім сапасын арттыру үшін күнделікті сабақта жаңа технологияларды пайдаланып отырамын. Осы негізде география пәнін оқытуда «сыни тұрғыдан ойлау» жобасы стратегияларын қолдану мен үшін өте тиімді болды. Бұл заман талабына сай жаңашыл ғалымдардың идеялары негізінде құрылған жоба. Яғни, сыни ойлау дегеніміз - оқушының қоршаған ортаға, ақпарат әлеміне, өзінің іс - әрекетіне сын тұрғысынан қарауын жетілдіру дегенді білдіреді. «Сыни тұрғыдан ойлау» жобасының стратегияларын пайдалану сабақтарымда тиімді әсерін тигізді. Әрбір сабағымда оқушылар бұдан өздерін бақылап, талдау жасап үйренеді. Саналы түрде ой-ұшқырлығы мен өзіндік пікірлері арқылы ой елегінен өткізе отырып, тұлғалық қасиеттерін қалыптастырады. Жалпы алғанда, білім беру мазмұнын жаңарту, оқыту әдістерін жетілдіру оқушылар мен мұғалімдердің өзара қарым - қатынасын жоғары деңгейде ұйымдастыру кезеңін қалыптастырады. Сапаға бағытталған нәтиженің қай-қайсысы да әрекетсіз іске аспайды. Атап айтар болсақ, сабақта қолданылатын стратегиялар көмегімен жеке тұлға ретінде жан-жақты дамыған, шығармашылық ойлау қабілеті жоғары білімді жеке тұлға қалыптастыру. Заманауи үдеріске сай жаңашыл мұғалім болу үшін жаңа әдіс-тәсілдерді меңгерген білімді тапқыр болу керек. Сонда ғана нәтижеге бағытталған жұмыс жүргізілері хақ.

**Пайдаланған әдебиеттер:**

1.Мұғалімге арналған нұсқаулық 2.География,биология журналы, 2010 жыл. 3.Жаңа форматта білім беру үлгілері. Алматы, 2013